**Hamac autumnal**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- M-am îmbrăcat în vise și-n hamac

Printre magnolii am citit Balzac,

Era desculță luna și dansa

Pe geana unui nor, în pijama,

Tu m-ai strigat și-ai coborât ușor

La pieptul meu, în foc mistuitor

Ai transformat tăcerea, pentr-un ceas

Te-am studiat încet ca pe-un atlas

Cu forme colorate în carmin

Ținând în mână un pahar cu vin,

Cu buzele am adunat apoi

Cuburi de gheață dintre sânii goi.

- Tu cu Balzac, iar eu cu Hemingway

Şi-o toamnă-ntârziată... Spune-mi, vrei

S-alunecăm pe rânduri, printre foi...?

Doar vezi şi tu, nimic nu stă-ntre noi.

De ce-am rămâne-afară în hamac,

Când strugurii au gust de coniac,

Când buzele tânjesc după sărut

Pline de mustul verii ce-a trecut?

Strecoară-ţi mâna-n bluză să culegi

Rotundul fruct, că nu există legi

Sau dacă sunt nebunii le-au emis,

În raiul meu nimic nu-i interzis.

Ioan Grigoraș Liliana Trif